સુરતના પોલીસ કમિશનર અને ગુજરાતના સિનિયર IPS અધિકારી સતિષ શર્માએ સુરતના ડિંડોલી વિસ્તારમાં લોકોને સંબોધતા જણાવ્યું હતું કે મારી વિનંતી છે કે તમે દારૂથી દૂર રહો, પણ જો તમે દારૂથી દૂર રહી શકતા નથી તો દારૂ પીધા પછી ઘરે જઈ સૂઈ જાવ અને વાહન તો ચલાવતા જ નહીં. પોલીસ કમિશનર સતિષ શર્માનું નિવેદન જરા વિચિત્ર લાગે કારણ ગુજરાતમાં દારૂબંધી છે અને સતિષ શર્મા જેવા કડક અમલદાર આ પ્રકારની સલાહ આપે, પણ આ નિવેદનની ટીકા કરવાને બદલે આ આપણી વાસ્તવિકતા છે તે પણ સમજી લેવાની જરૂર છે.